تورکیه جاری ایل "ماوی بایراق" (Blue Flag ) ایستانداردلاریندا دونیا اوچونجوسو اولدو.
اولوسلار آراسی "ماوی بایراق" داورلر هئیتی "2023 ماوی بایراق" موکافات‌لارینی اعلان ائدیب.
مرکزی قرارگاهی دانیمارکانین کپنهاگ شهرینده یئرلشن اولوسلار آراسی اطراف موحیط تحصیلی وقفی (FEE) طرفیندن آچیق‌لانان "ماوی بایراق" سیاهی‌سیندا تورکیه چیمرلیک‌لرین سایینا گؤره یئنی‌دن دونیا اوچونجوسو اولدو.
ماوی بایراق تورکیه-ده 551 چیمرلیک، 23 مارینا، 14 توریزم گمیسی و 10 فردی قاییقدا دالغا‌لانا‌جاق.
ماوی بایراق‌لی اؤلکه‌لر آراسیندا بیرینجی یئری ایسپانیا، ایکینجی یئری ایسه یونانیستان توتوب. اوچونجو یئرده‌کی تورکیه-نی ایتالیا و فرانسا ایزله‌ییب.
آنتالیا تورکیه-نین ان چوخ ماوی بایراق‌لی چیمرلیک‌لری و توریزم گمی‌لری آراسیندا بیرینجی یئرده‌دیر. آنتالیادا 231 چیمرلیک، 5 مارینا و 14 توریزم گمیسی ماوی بایراق‌لی‌دیر.
موغلا شهری ایسه تورکیه-نین ان چوخ ماوی بایراق‌لی ماریناسینا مالیک توریزم شهری‌دیر. سیاهیدا 110 چیمرلیگی، 7 مارینا و 4 ماوی بایراق‌لی فردی یاختاسی ایله موغلا ایکینجی یئرده‌دیر.
ایزمیر 63 چیمرلیک و 4 مارینا ایله 3-جو، بالیکسیر 46 چیمرلیک، 1 مارینا و 6 فردی یاختا ایله 4-جو، آیدین 35 چیمرلیک و 2 مارینا ایله 5-جی یئرده‌دیر.
